stanford-oval/wikipedia huggingface dataset:
GP2-kausi 2011
Kuljettajien loppupisteet

| Sija | Nro | Kuljettaja | Lisenssi | Talli | Pisteet | Kisat | Voitot | Paalut |
| --- | --- | --- | --- | --- | --- | --- | --- | --- |
| 1 | 11 | Romain Grosjean |  Ranska | DAMS | 89 | 18 | 5 | 1 |
| 2 | 17/19 | Luca Filippi |  Italia | Super Nova Racing/Scuderia Coloni | 54 | 18 | 3 | 0 |
| 3 | 5 | Jules Bianchi |  Ranska | Lotus ART | 53 | 18 | 1 | 2* |
| 4 | 3 | Charles Pic |  Ranska | Barwa Addax Team | 52 | 18 | 2 | 4* |
| 5 | 4 | Giedo van der Garde |  Alankomaat | Barwa Addax Team | 49 | 18 | 0 | 2* |
| 6 | 9 | Sam Bird |  Yhdistynyt kuningaskunta | iSport International | 45 | 18 | 0 | 1* |
| 7 | 8 | Christian Vietoris |  Saksa | Racing Engineering | 35 | 18 | 2 | 2* |
| 8 | 27 | Davide Valsecchi |  Italia | Caterham Team AirAsia | 30 | 18 | 1 | 0 |
| 9 | 7 | Dani Clos |  Espanja | Racing Engineering | 30 | 18 | 0 | 1* |
| 10 | 10 | Marcus Ericsson |  Ruotsi | iSport International | 25 | 18 | 0 | 0 |
| 11 | 21 | Stefano Coletti |  Monaco | Trident Racing | 22 | 15 | 2 | 0 |
| 12 | 26 | Luiz Razia |  Brasilia | Caterham Team AirAsia | 19 | 18 | 0 | 1 |
| 13 | 6 | Esteban Gutiérrez |  Meksiko | Lotus ART | 15 | 18 | 1 | 0 |
| 14 | 1 | Fabio Leimer |  Sveitsi | Rapax | 15 | 18 | 1 | 1* |
| 15 | 14 | Josef Král |  Tšekki | Arden International | 15 | 18 | 0 | 2** |
| 16 | 8/25 | Álvaro Parente |  Portugali | Racing Engineering/Carlin | 8 | 12 | 0 | 0 |
| 17 | 17 | Adam Carroll |  Yhdistynyt kuningaskunta | Super Nova Racing | 6 | 8 | 0 | 0 |
| 18 | 16 | Fairuz Fauzy |  Malesia | Super Nova Racing | 5 | 18 | 0 | 0 |
| 19 | 22 | Brendon Hartley |  Uusi-Seelanti | Ocean Racing Technology | 4 | 4 | 0 | 0 |
| 20 | 24 | Max Chilton |  Yhdistynyt kuningaskunta | Carlin | 4 | 18 | 0 | 0 |
| 21 | 18 | Michael Herck |  Romania | Scuderia Coloni | 1 | 18 | 0 | 0 |

Käännös suomeksi
Ahlefelt

Ahlefelt oli Ruotsin ritarihuoneeseen kirjoitettu aatelissuku numero 850. Gregorius Abt soti Saksan sodassa ja kohosi kapteeniksi vuonna 1660. Hänet aateloitiin vuonna 1673 nimellä Ahlefelt. Hänen poikansa Johan (k. 1732) kohosi everstiksi.
Aiheesta muualla

Kuvia tai muita tiedostoja aiheesta Ahlefelt Wikimedia Commonsissa
Al Bahah

| Al Bahah ٱلْبَاحَة‎‬ |
| --- | --- |
 Liikennettä Al Bahahin kaupungissa
 Provinssi Saudi-Arabian kartalla
Valtio:   Saudi-Arabia
Hallinto:  
 – hallinnollinen keskus:  Al Bahah
 – suurin kaupunki:  Al Bahah
Pinta-ala:  9 921 km²
Väkiluku (2017):  491 900
Al Bahah (arab. الباحة‎, Al-Bāḥa) on Saudi-Arabian provinssi maan eteläosassa lähellä Mekkaa. Provinssin pinta-ala on 9 921 neliökilometriä ja asukasluku oli vuoden 2017 arvion mukaan 491 900. Se on pinta-alaltaan Saudi-Arabian pienin ja väkiluvultaan toiseksi pienin provinssi. Siellä sijaitsee muun muassa Baljurashin kaupunki, joka on kuuluisa ”lauantaitoristaan” (arab. sooqe as-sabt). Provinssin pääkaupunki on Al Bahah.
Aiheesta muualla

Kuvia tai muita tiedostoja aiheesta Al Bahah Wikimedia Commonsissa
Saudi-Arabian provinssit
Al Bahah
Al Hudud ash Shamaliyah
Al Jawf
Al Madinah
Al Qasim
Ar Riyad
Al-Šarqiyya
Asir
Ha'il
Jizan
Makkah
Najran
Tabuk
Aero Contractors

Aero Contractors Ltd. on Pohjois-Carolinaan rekisteröity yksityinen lentoyhtiö. Se lensi CIA:lle vankilentoja.
Yhtiön perusti Air Americalle työskennellyt lentäjä Jim Rhyne vuonna 1979. Sillä on 26 lentokonetta ja 79 työntekijää. Yhtiön uskotaan osallistuneen Khalid El-Masrin kuljettamiseen Afganistaniin.
Yhtiö on omistanut Boeing 737:n numero 33010, mikä on siirretty sittemmin Keeler and Tate Management LLC:lle.
Ahlert & Schwab

Ahlert & Schwab on mandolinisti Daniel Ahlertin ja kitaristi Birgit Schwabin muodostama duo. Sen ohjelmisto kattaa mandoliinille, kitaralle ja luutulle sävellettyä ohjelmistoa barokkiajasta nykypäivään. Duo on löytänyt vanhoja unohdettuja teoksia ja saanut kymmeniä nykysäveltäjiä tekemään sille musiikkia. Duon ura alkoi vuonna 1992, kun se voitti Concours international des Duosin Belgiassa. Ahlert & Schwab on julkaissut levytyksiä muun muassa Naxos-levymerkillä.
Aiheesta muualla

AllMusic: Duo Ahlert & Schwab (englanniksi)
A Moon Shaped Pool

| A Moon Shaped Pool Radiohead |
| --- | --- | --- |

Studioalbumin tiedot
 Äänitetty : 2014–2016 La Fabrique Studios & RAK Studios
 Julkaistu: 8. toukokuuta 2016
 Formaatti: CD, LP, digitaalinen
 Tuottaja(t): Nigel Godrich & Radiohead
 Tyylilaji: taiderock elektroninen musiikki
 Kesto: 51.31
 Levy-yhtiö: XL
Listasijoitukset
  1.  3.
Radioheadin muut julkaisut
| The King of Limbs: Live from the Basement 2011 | A Moon Shaped Pool 2016 | OK Computer OKNOTOK 1997 2017 2017 |
Singlet albumilta A Moon Shaped Pool
 ”Burn the Witch” Julkaistu: 3. toukokuuta 2016  ”Daydreaming” Julkaistu: 6. toukokuuta 2016
A Moon Shaped Pool on englantilaisen rockyhtye Radioheadin yhdeksäs studioalbumi, joka julkaistiin digitaalisena latauksena 8. toukokuuta 2016 ja vinyyli- sekä CD-formaateissa 17. kesäkuuta 2016. Ennen levyn varsinaista julkaisua albumilta oli julkaistu singlet ”Burn the Witch” ja ”Daydreaming”. Albumista on määrä julkaista syksylläpäivitettävä uusia taideteoksia ja kaksi uutta kappaletta sisältävä erikoispainos.
Radiohead työskenteli albumin kanssa ajoittain vuonna 2012 päättyneen The King of Limbs -kiertueensa jälkeen.[lähde? ] Albumi nauhoitettiin Etelä-Ranskassa Radioheadin pitkäaikaisen tuottajan Nigel Godrichin kanssa. Se sisältää useita kappaleita, jotka on kirjoitettu jo joitakin vuosia aikaisemmin; ”True Love Waits” on peräisin aikaisintaan vuodelta 1995, ”Burn the Witch" vuodelta 2000 ja ”Present Tense” vuodelta 2008[lähde? ]. Albumi sisältää jousi- ja kuorolaulusovituksia, jotka on sovittanut monilahjakkuus Jonny Greenwood ja ne esittää Lontoon Nykyaikainen orkesteri. Albumi sai kriitikoilta myönteistä suosiota ja siitä tuli Radioheadin kuudes ensimmäinen listasijoitus Britanniassa. Suomessa albumi debytoi virallisen albumilistan sijalla 3. Albumi myi parissa viikossa hopeaa.
Kappaleet

Burn the Witch – 3.40
Daydreaming – 6.24
Decks Dark – 4.41
Desert Island Disk – 3.44
Ful Stop – 6.07
Glass Eyes – 2.52
Identikit – 4.26
The Numbers – 5.45
Present Tense – 5.06
Tinker Tailor Soldier Sailor Rich Man Poor Man Beggar Man Thief – 5.03
True Love Waits – 4.43
Special edition bonuslevy

III Wind – 4.16
Spectre – 3.19
Arvostelut

Allmusic:
The Daily Telegraph:
Entertainment Weekly: A
Helsingin Sanomat:
Keskisuomalainen:
Metacritic: 88/100
Pitchfork Media: 9.1/10
Rolling Stone:
Rumba: 9.2/10
Soundi:
V2.fi:
Julkaisuhistoria

| Alue | Päivämäärä | Levy-yhtiö | Muodossa | Luettelonumero>  |
| --- | --- | --- | --- | --- |
| Maailmanlaajuisesti | 8. toukokuuta 2016 | XL | XLDA790 |  |
| Maailmanlaajuisesti | 17. kesäkuuta 2016 | XL | XLCD790 / XLLP790 |  |
Ahtiainen

Ahtiainen on muun muassa seuraavien suomalaisten henkilöiden sukunimi:
Antti Ahtiainen (1895–1938), jääkäriluutnantti
Eino Ahtiainen (1920–1958), murhamies
Jenni Ahtiainen (s. 1976), koru- ja vaatesuunnittelija
Niina Ahtiainen (s. 1997), beach volley -ammattilainen
Silvo Ahtiainen (1935–1996), yritysjohtaja, kauppaneuvos
Versace Henrik (oik. Janne Ahtiainen, s. 1996), rap- ja punk-artisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Alcoy

| Alcoy/Alcoi |
| --- | --- |

 lippu:  vaakuna
 Alcoy/Alcoi
 Koordinaatit: 38°41′54″N, 0°28′25″W 
Valtio:  Espanja
Itsehallintoalue:  Valencia
Maakunta:  Alicante
Pinta-ala:  
 – Kokonaispinta-ala:  129,86 km²
Korkeus:  562 m
Väkiluku (1.1.2016):  59 198
Infobox OKVirheellinen NIMI-arvo: 
Alcoy (Valencian kieli Alcoi) on kaupunki Valencian itsehallintoalueella Kaakkois-Espanjassa. Alcoyn väkiluku oli 59 198 vuonna 2016.
Alcoy sijaitsee kahden luonnosuojelualueen reunustamana: Serra de Mariola (esp. Sierra de Mariola) ja Font Roja (esp. Fuente Roja) . Alicanteen on matkaa 54 km ja Valenciaan 105 km. Alcoylla on huomattava keskiaikainen ja modernistinen perintö, mukaan lukien kaupungin vertauskuvalliset sillat.
Plaça Espanya (esp. Plaza de España) on kaupungin keskipiste. Keskiajalta peräisin olevassa keskustassa sijaitsevat muun muassa vanha kaupungintalo ja arkeologinen museo. Kaupungin merkittäviä modernistisia rakennuksia ovat muun muassa Casa del Pavo, Cercle Industrial, vanha paloasema sekä musiikki- ja tanssikonservatorio (Conservatori de Música i Dansa Joan Cantó). Teollista arkkitehtuuria edustavat muun muassa Papeleras Reunidas ja Ferrandis i Carbonell.
Alcoyn hautausmaa on osa Euroopan hautausmaiden reittiä (European Cemeteries Route).
Kaupungin gastronomiaan kuuluvat muun muassa bajoques farcides, borreta, olleta alcoiana ja pericana, pelaïlles, les taretes ja Café-licor, herberet (herbero), la picaeta sekä pienet alkupalalautaset.
Kuvia

Casa consistorial (kaupungintalo)
Església arxiprestal de Santa Maria
Plaça de Dins
Plaça de Ferrandis i Carbonell
Casa del Pavo
Conservatori de Música i Dansa Joan Cantó
Pont de Fernando Reig
Pont de les Set Llunes
Pont de Sant Jordi
Cercle Industrial
Näkymä sillalta
Parc de la Glorieta
Hautausmaa
Aiheesta muualla

Kuvia tai muita tiedostoja aiheesta Alcoy Wikimedia Commonsissa
Ahti Vartiainen

Ahti Toimi Paavali Vartiainen (s. 2. syyskuuta 1943 Joensuu) on suomalainen kenraalimajuri evp.
Vartiainen syntyi ylimestari Kauko Vartiaisen ja Ilma Sylvia Palovaaran perheeseen. Hänen puolisonsa vuodesta 1968 on Mona Danielsson.
Vartiainen tuli ylioppilaaksi Outokummun yhteiskoulusta 1962, Kadettikoulusta hän valmistui 1966 ja Sotakorkeakoulusta 1977. Vartiainen toimi opetusupseerina Pioneerirykmentissä vuodesta 1966 ja Pohjan pioneerikomppaniassa vuodesta 1967. Toimittuaan pioneeriupseerina Pohjan prikaatissa 1969 hänestä tuli Pohjan pioneerinkomppanian varapäällikkö samana vuonna. Helsingin laivastoaseman kouluttajana Vartiainen toimi 1970, mutta siirtyi sitten opettajaksi Kadettikouluun vuoteen 1974 asti. Varikkoupseerina Pioneerivarikolla hän toimi vuonna 1977, päällikkönä Ilmavoimien esikunnassa vuodesta 1978 ja uudelleen Pioneerinvarikolla varikkoupseerina vuodesta 1984 ja varikonpäällikkönä vuodesta 1985. Vuonna 1988 Vartiainen siirtyi pataljoonankomentajaksi UNDOF:iin, vuonna 1990 Pääesikunnan pioneeriosaston päälliköksi ja seuraavana vuonna pioneeri- ja suojelutarkastajaksi. UNFICYP:in komentaja hän oli vuodesta 1994, Pääesikunnan erityistehtävissä vuonna 1997 ja Helsingin sotilasläänin komentaja vuodesta 1998. Tästä tehtävästä Vartiainen jäi eläkkeelle vuonna 2003.
Vartiainen ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1973, majuriksi 1978, everstiluutnantiksi 1985, everstiksi 1990 ja prikaatikenraaliksi 1998. Kenraalimajuri Vartiaisesta tuli vuonna 2001.
Accordina

Accordinansoittaja
Accordinan kuvaus yhdysvaltalaisesta patentista #2461806 v. 1949
Accordina on puhallettava vapaalehdykkäsoitin. Se on eräänlainen harmonikan ja huuliharpun välimuoto, jonka kehitti pariisilainen André Borel 1930-luvun loppupuolella. Soittimen suosio on elpynyt 1900-luvun loppuvuosista lähtien.
Rakenne ja toimintaperiaate

Accordinassa on harmonikan näppäinkoskettimiston tapainen koskettimisto, joka ohjaa vapaalehdykkäkieliin puhallettavaa ilmaa. Soittimen kielet on kiinnitetty yksittäisiin kielilaattoihin, kuten harmonikassa. Soittaja puhaltaa soittimeen ilmaa suukappaleen kautta (kielet eivät soi sisäänpäin ilmaa vedettäessä, erotuksena esimerkiksi huuliharppuun).
Historia

Pariisilainen André Borel kehitteli soitinta 1930-luvun lopulta lähtien ja patentoi soittimen Ranskassa 17. joulukuuta 1943. Yhdysvalloissa patentti (# 2461806) myönnettiin nimellä "Chromatic harmonicon" 15. helmikuuta 1949. Ensimmäiset soittimet valmistettiin kaupallisesti kuitenkin vasta 1950-luvulla. Borel antoi radiokonsertin accordinan prototyypillä vuonna 1950. Beuscher toimi soittimen markkinoijana 1970-luvun puoleenväliin saakka, jolloin soittimen valmistus loppui. Myös Paolo Soprani valmisti gold- ja silver-mallisia accordinoja 1960-luvun jälkipuoliskolla.
Eräänä syynä soittimen suosion vähäisyydelle 1900-luvulla pidetään sen markkinointia lähinnä harmonikansoittajille helposti mukana kulkevaksi harjoitusinstrumentiksi - esimerkiksi puhallinsoittajat eivät koskaan löytäneet instrumenttia. Soittimen alkuajoilta tunnetaan vain yksi levytys, André Astierin 45.
Accordinan suosio on kasvanut useiden muusikkojen alettua käyttää sitä erilaisiin musiikin tyylilajeihin 1900-luvun loppuvuosina. Esimerkiksi Richard Galliano käytti accordinaa Latin quintetin levyllä nimeltä Spleen vuonna 1985. Muita tärkeitä accordina-nimiä 2000-luvun alussa ovat olleet Francis Jauvain, Daniel Mille, Jean-Louis Matinier, Roland Romanelli ja Jacques Bolognesi, joiden johdolla accordinaa on käytetty jazz-musiikissa, ranskalaisissa lauluissa, elokuvamusiikissa ja nykytaidemusiikissa.
Nykyisiä accordina-instrumenttien valmistajia ovat muun muassa Laurent Jarry vuodesta 1995 alkaen sekä Marcel Dreux vuodesta 2002 lähtien. Suomen ensimmäisen accordinan valmistivat Harri Arvila ja Tatu Salmela oppilastyönä Ikaalisten käsi- ja taideteollisuusoppilaitoksessa keväällä 2010.
Aiheesta muualla

Marcel Dreuxin accordina-sivusto (Arkistoitu – Internet Archive) (englanniksi)
Accordinan patenttidokumentaatio vuodelta 1949
Adam Jánošík

| Adam Jánošík |
| --- | --- |

Henkilötiedot
Syntynyt: 7. syyskuuta 1992 (ikä 32) Spišská Nová Ves, Tšekkoslovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  85 kg
Pelaajaura
Pääsarjaura:  2012–
Aik. seurat:  HC Benátky nad Jizerou (Tšekki I) HC Liberec (ČEL) HC Košice (SloEL) KLH Chomutov (ČEL) HC Slovan Bratislava (KHL) HC Litvínov (ČEL) HC Plzeň (ČEL) IK Oskarshamn (SHL)
NHL-varaus:  72. varaus, 2010 Tampa Bay Lightning
KHL-varaus:  121. varaus, 2010 Barys Astana
Adam Jánošík (s. 7. syyskuuta 1992 Spišská Nová Ves, Tšekkoslovakia) on slovakialainen jääkiekkopuolustaja, joka edustaa Ruotsin SHL-liigan IK Oskarshamnia.
Ura > Seuraura > Junioriura

Jánošík on HK Spišská Nová Vesin kasvatti. Hän muutti kuitenkin jo 14-vuotiaana naapurimaa Tšekin Libereciin yhdessä isoveljensä Filipin kanssa ja he siirtyivät HC Liberecin organisaatioon kaudeksi 2006–2007. Kaudella 2007–2008 Jánošík oli seuran B-nuorten tehokkain puolustaja tehoilla 4+15=19, kuten myös seuraavalla kaudella 2008–2009 tehoilla 7+19=26. Hän toimi joukkueen kapteenina ja voitti Liberecin sisäisen tehotilaston lukemalla +33. Jánošík pelasi ison osan kaudestaan myös seuran A-nuorissa, joiden sisäisen tehotilaston hän voitti lukemalla +9.
QMJHL-joukkue Gatineau Olympiques varasi Jánošíkin 46. pelaajana CHL:n varaustilaisuudessa 2009. Hän siirtyi joukkueeseen kaudeksi 2009–2010, jolloin Jánošík teki 63 runkosarjaottelussa tehot 9+26=35 ja hän keräsi teholukeman +14. Pudotuspeleissä Jánošík teki kymmenessä ottelussa tehot 5+2=7. Hän oli Olympiquesin paras maalintekijä.
Tampa Bay Lightning varasi Jánošíkin kolmannella kierroksella 72. pelaajana NHL:n varaustilaisuudessa 2010. Samana kesänä myös kazakstanilainen Barys Astana varasi hänet 121. pelaajana KHL:n varaustilaisuudessa. Jánošík jatkoi kaudella 2010–2011 Gatineau Olympiquesin QMJHL-joukkueessa, jonka tehokkain puolustaja hän oli tehoilla 7+25=32. Jánošík eteni joukkueen kanssa aina President’s Cup -finaaleihin saakka, mutta mestaruuden vei lopulta kuitenkin Saint John Sea Dogs otteluvoitoin 4–2. Kaudella 2011–2012 hän nousi Olympiquesin kapteeniksi.
Ura > Seuraura > Ammattilaisura

Kaudeksi 2012–2013 Jánošík palasi Tšekkiin ja siirtyi HC Liberecin Extraliga-joukkueeseen. Hän teki Extraliga-debyyttinsä 14. syyskuuta 2012 vieraissa HC Kladnoa vastaan. Kaikkiaan Jánošík pelasi tulokaskautensa aikana 34 runkosarjaottelua tehden kaksi syöttöpistettä sekä yhden playout- ja yhdeksän karsintasarjan ottelua tehden kaksi syöttöpistettä. Hän pelasi myös seitsemän European Trophyn ottelua ilman tehopisteitä. Jánošík pelasi valtaosan kaudestaan myös lainalla Tšekin toiseksi korkeimmalla sarjatasolla 1. česká hokejová ligan HC Benátky nad Jizeroussa, jossa hän pelasi suurimman osan kaudesta 2013–2014. Jánošíkin rooli Liberecissä jäi varsin pieneksi ja hän pelasi siellä vain viisi runkosarja- ja kaksi ET-ottelua.
Jánošík palasi kaudeksi 2014–2015 kotimaahansa ja siirtyi Slovakian Extraligan HC Košiceen. Hän teki ensimmäisen miesten pääsarjamaalinsa runkosarjan neljännellä kierroksella 19. syyskuuta 2014 vieraissa HK Nitraa vastaan. Kaikkiaan Jánošík teki runkosarjassa 56 ottelussa tehot 7+13=20. Hän oli Košicen eniten maaleja tehnyt puolustaja ja Jánošík jakoi koko Extraligan puolustajien pistepörssin yhdeksännen sijan HK Dukla Trenčínin Lukáš Kozákin ja HC Banská Bystrican Marek Biron kanssa. Pudotuspeleissä Jánošík teki 17 ottelussa tehot 3+4=7. Hän voitti kauden päätteeksi Slovakian-mestaruuden.
Kaudeksi 2015–2016 Jánošík siirtyi vuoden mittaisella sopimuksella Tšekin Extraligan KLH Chomutoviin. Kaudeksi 2016–2017 hän palasi kolmivuotisella sopimuksella HC Libereciin. Jánošík voitti pudotuspeleissä joukkueen sisäisen tehotilaston lukemalla +7. Hän voitti kauden päätteeksi Extraligan hopeaa. Kaudella 2017–2018 Jánošík oli Liberecin eniten maaleja tehnyt puolustaja kuudella osumallaan.
Jánošík ei pelannut Liberecissä enää kolmatta sopimuskauttaan, kun hänelle avautui mahdollisuus siirtyä KHL:ään. Jánošík siirtyi kaudeksi 2018–2019 vuoden mittaisella sopimuksella slovakialaisjoukkue HC Slovan Bratislavaan. Joukkuetta valmentaa hänelle Slovakian A-maajoukkueen valmennustiimistä tuttu Vladimír Országh. Hän teki siellä 56 runkosarjaottelussa tehot 1+4=5.
Kaudeksi 2019–2020 Jánošík palasi jälleen Tšekkiin ja hän siirtyi 1+1-vuotisella sopimuksella HC Litvínovin riveihin. Jánošík nousi joukkueen varakapteeniksi. Hän oli viidellä osumallaan Litvínovin eniten maaleja tehnyt puolustaja Tomáš Pavelkan ja Jan Ščotkan kanssa. Jánošík siirtyi kuitenkin kesken kauden, tammikuussa 2020 HC Kometa Brnoon, josta vastaavasti Litvínovin suuntaan siirtyi puolustaja Michal Moravčík.
Jánošík siirtyi kaudeksi 2020–2021 vuoden mittaisella sopimuksella Ruotsin SHL-liigan IK Oskarshamniin.
Ura > Maajoukkueura

Jánošík edusti Slovakiaa MM-kilpailuissa vuosina 2015, 2017 ja 2018. Yhteensä hän on pelannut 61 A-maaottelua tehopistein 3+3=6. Jánošík teki A-maajoukkuedebyyttinsä Deutschland Cupissa 7. marraskuuta 2014 Saksan Münchenissä Kanadaa vastaan. Ensimmäisen A-maajoukkuemaalinsa hän teki MM-kilpailujen alkulohkon päätösottelussa 12. toukokuuta 2015 Tšekin Ostravassa Yhdysvaltoja vastaan.
Jánošík pelasi myös alle 20-vuotiaiden MM-kilpailuissa vuosina 2011 ja 2012. Ensimmäisessä turnauksessa hän voitti Slovakian sisäisen syöttöpörssin viidellä syöttöpisteellään. Jánošík valittiin Suomea vastaan pelatun ottelun päätteeksi joukkueensa ottelun parhaaksi pelaajaksi. Vuoden 2012 turnauksessa hän toimi Slovakian varakapteenina. Jánošík valittiin Tšekkiä vastaan pelatun sijoitusottelun päätteeksi joukkueensa ottelun parhaaksi pelaajaksi.
Jánošík pelasi myös alle 18-vuotiaiden MM-kilpailuissa vuonna 2019, jolloin hän oli tehoilla 1+4=5 Slovakian paras syöttäjä sekä jakoi joukkueen sisäisen pistepörssin voiton Marek Hrivíkin ja Tomáš Jurčon kanssa. Jánošík pelasi myös alle 18-vuotiaiden Ivan Hlinkan muistoturnauksessa vuosina 2018 ja 2009, joista jälkimmäisessä turnauksessa hän oli neljällä syöttöpisteellään Slovakian paras syöttäjä Martin Kalináčin kanssa. Jánošik edusti myös Slovakian alle 17-vuotiaiden maajoukkuetta Euroopan nuorten olympiafestivaaleilla vuonna 2009.
Pelityyli

Elite Prospects -sivuston Vladimír Kubíkin mukaan Jánošík on erittäin hyvä siniviivapuolustaja, jolla on loistava laukaus ja hyvä syöttötaito. Kubíkin mukaan hän tuo tunnetta peliin ja on hyvän laukauksensa ansiosta käyttökelpoinen pelaaja ylivoimalla. Kubíkin mukaan Jánošík pysyy paljon liikkeessä, mutta hän ei kuitenkaan kovin usein pelaa fyysisesti.
Muuta

Jánošíkin isoveli Filip pelasi omalla urallaan hyökkääjänä Tšekin, Slovakian ja Ranskan alemmissa sarjoissa sekä Slovakian juniorimaajoukkueissa.
Hacksaw Ridge – aseeton sotilas

| Hacksaw Ridge – aseeton sotilas> Hacksaw Ridge |
| --- | --- |

Ohjaaja:  Mel Gibson
Käsikirjoittaja:   Andrew Knight  Robert Schenkkan 
Tuottaja:   Terry Benedict  Paul Currie  Bruce Davey  William D. Johnson  Bill Mechanic  Brian Oliver  David Permut 
Säveltäjä:  Rupert Gregson-Williams
Kuvaaja:  Simon Duggan
Leikkaaja:  John Gilbert
Tuotantosuunnittelija:  Barry Robison (käännä suomeksi)
Pukusuunnittelija:  Lizzy Gardiner
Pääosat:   Andrew Garfield  Sam Worthington  Luke Bracey  Teresa Palmer  Hugo Weaving  Rachel Griffiths  Vince Vaughn 
Valmistustiedot
Valmistusmaa:  Yhdysvallat Australia
Tuotantoyhtiö:  Summit Entertainment Icon Productions
Levittäjä:  Summit Entertainment ADS Service Netflix
Ensi-ilta:   2016-9-44. syyskuuta 2016 (Venetsian elokuvajuhlat)  2016-11-1818. marraskuuta 2016 (Suomi)  
Kesto:  139 minuuttia
Alkuperäiskieli:  englanti
Budjetti:  40 miljoonaa dollaria
Tuotto:  175,3 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKVirheellinen NIMI-arvo: 
Hacksaw Ridge – aseeton sotilas on vuonna 2016 ensi-iltansa saanut Mel Gibsonin ohjaama yhdysvaltalais-australialainen sotaelokuva. Elokuva kertoo toisen maailmansodan lääkintämiehestä Desmond Dossista, joka kieltäytyi käyttämästä minkäänlaista asetta palveluksessaan. Hänestä tuli ensimmäinen aseistakieltäytyjä, joka palkittiin toiminnastaan Okinawan taistelun aikana Yhdysvaltojen korkeimmalla sotilasansiomitalilla Medal of Honorilla. Elokuvan pääosissa näyttelevät Andrew Garfield, Sam Worthington, Luke Bracey,  Teresa Palmer, Hugo Weaving, Rachel Griffiths ja Vince Vaughn.
Elokuva sai ensi-iltansa 4. syyskuuta 2016 Venetsian elokuvajuhlilla, jossa se sai erinomaisen vastaanoton niin yleisöltä kuin kriitikoilta. Hacksaw Ridge – aseeton sotilas sai kaksi Oscar-palkintoa ja oli ehdolla neljässä muussa kategoriassa.
Näyttelijät

| 0 | 1 | 2 |
| --- | --- | --- |
|  Andrew Garfield  | … |  Desmond Doss   |
|  Vince Vaughn  | … |  Kersantti Howell   |
|  Sam Worthington  | … |  Kapteeni Glover   |
|  Luke Bracey  | … |  Smitty Riker   |
|  Hugo Weaving  | … |  Tom Doss   |
|  Ryan Corr  | … |  Luutnantti Manville   |
|  Teresa Palmer  | … |  Dorothy Schuttle   |
|  Richard Pyros  | … |  Randall Fuller   |
|  Rachel Griffiths  | … |  Bertha Doss   |
|  Richard Roxburgh  | … |  Eversti Stelzer   |